Tweejarige dood, ses beseer in ongelukDie ongelukstoneel. Foto: Netcare911 Russel Meiring, woordvoerder van ER24, het gesê die motor is erg beskadig tydens Sondagmiddag se ongeluk. Meiring het gesê sewe pasiënte het om die wrak gelê met paramedici se aankoms op die toneel. Paramedici het onmiddellik behandeling op ŉ tweejarige meisie toegepas. Daar was egter niks wat hulle vir haar kon doen nie en sy is op die toneel dood verklaar. Die ses ander pasiënte het ligte tot matige beserings opgedoen. Hulle is op die toneel behandel voordat hulle na nabygeleë hospitale vervoer is vir verdere behandeling. Die presiese oorsaak van die ongeluk word ondersoek.